Na temelju članka 3. Odluke o načinu raspolaganja, korištenja i upravljanja nekretninama i vrijednosnim papirima u vlasništvu Općine Legrad („Službeni glasnik Koprivničko-križevačke županije“ broj 10/16. i 20/17) i Odluke Općinskog vijeća Općine Legrad o prodaji nekretnina u vlasništvu Općine Legrad (KLASA: 406-01/18-01/17, URBROJ: 2137/10-18-1 od 16. listopada 2018. godine), objavljuje se

**JAVNI NATJEČAJ ZA PRODAJU NEKRETNINA**

**U VLASNIŠTVU OPĆINE LEGRAD**

1. Predmet javnog natječaja je prodaja nekretnina – novih gradilišta na području TRC Šoderice u vlasništvu Općine Legrad (vlasnički dio 1/1) i to sljedećih nekretnina s naznačenim procijenjenim vrijednostima u kunama koje ujedno predstavljaju i početnu cijenu za svaku pojedinu katastarsku česticu:

|  |  |  |  |  |  |  |
| --- | --- | --- | --- | --- | --- | --- |
| **Red.****broj** | **Katastarska općina** | **Broj z k. uloška** | **Broj zk. čestice** | **Površina čestice (m2)** | **Kultura čestice** | **Procijenjena vrijednost=početna cijena (kn)** |
| 1. | Legrad | 407 | 53 | 291 | livada | 30.427,87 |
| 2. | Legrad | 407 | 54 | 264 | livada | 27.604,66 |
| 3. | Legrad | 407 | 364 | 335 | livada | 35.028,65 |
| 4. | Legrad | 407 | 367 | 339 | livada | 35.446,90 |
| 5. | Legrad | 407 | 389 | 312 | livada | 32.623,69 |
| 6. | Legrad | 407 | 425 | 420 | livada | 43.915,20 |
| 7.  | Legrad | 407 | 439 | 389 | livada | 40.675,05 |
| 8. | Legrad | 407 | 440 | 320 | livada | 33.460,20 |
| 9. | Legrad | 407 | 441 | 269 | livada | 28.127,48 |
| 10. | Legrad | 407 | 442 | 274 | livada | 28.650,30 |
| 11. | Legrad | 407 | 443 | 324 | livada | 33.878,45 |
| 12. | Legrad | 407 | 446 | 267 | livada | 27.918,35 |
| 13. | Legrad | 407 | 448 | 500 | livaca | 52.281,56 |
| 14. | Legrad | 407 | 449 | 316 | livada | 33.041,95 |
| 15. | Legrad | 407 | 450 | 321 | livada | 33.564,76 |
| 16. | Legrad | 407 | 451 | 330 | livada | 34.505,83 |
| 17. | Legrad | 407 | 452 | 337 | livada | 35.237,77 |
| 18. | Legrad | 407 | 453 | 367 | livada | 38.374,67 |
| 19. | Legrad | 407 | 454 | 417 | livada | 43.602,82 |
| 20. | Legrad | 407 | 455 | 263 | livada | 27.500,10 |
| 21. | Legrad | 407 | 456 | 231 | livada | 24.154,08 |
| 22. | Legrad | 407 | 457 | 264 | livada | 27.604,66 |
| 23. | Legrad | 407 | 458 | 405 | livada | 42.348,06 |
| 24. | Legrad | 407 | 459 | 315 | livada | 32.937,38 |
| 25. | Legrad | 407 | 460 | 304 | livada | 31.787,19 |
| 26. | Legrad | 407 | 461 | 366 | livada | 38.270,10 |
| 27. | Legrad | 407 | 465 | 315 | livada | 32.937,38 |
| 28. | Legrad | 407 | 466 | 289 | livada | 30.218,74 |
| 29. | Legrad | 407 | 468 | 448 | livada | 46.844,28 |
| 30. | Legrad | 407 | 531 | 306 | livada | 31.996,32 |

**2.** Sve nekretnine prodaju se u svrhu izgradnje stambenih objekata za povremeno stanovanje – kuća za odmor.

**3.** U javnom natječaju mogu sudjelovati:

- fizičke osobe državljani Republike Hrvatske,

- pravne osobe registrirane u Republici Hrvatskoj,

- strani državljani sukladno pozitivnim propisima Republike Hrvatske.

**4.** Ponuda se podnosi u pismenom obliku, na ponudbenom listu koji se može preuzeti na internetskoj stranici Općine Legrad, [www.opcinalegrad.hr](http://www.opcinalegrad.hr) ili u Općini Legrad. Ponuda se piše na hrvatskom jeziku i latiničnom pismu.

Ponuda se podnosi u zatvorenoj omotnici i predaje u Jedinstveni upravni odjel Općine Legrad ili se šalje poštom preporučeno, s naznakom na omotnici: „Ponuda za natječaj – prodaja nekretnina – ne otvaraj“. Dan predaje ponude Općini, odnosno predaje pošti, odnosno ovlaštenom pružatelju poštanskih usluga smatra se danom primitka ponude.

Rok za predaju ponude je 10 dana od dana objave natječaja u tisku.

**5.** Ponuditelj je obvezan uplatiti jamčevinu u visini 5% iznosa ponuđene kupoprodajne cijene. Jamčevina se uplaćuje na račun Općine: HR2223860021822700005, poziv na broj: 68 7757-OIB, opis: „jamčevina za kupnju nekretnine oznake k.č.br. \_\_\_\_\_“

Uplaćena jamčevina uračunava se u ukupni iznos kupoprodajne cijene.

Ponuditeljima čije ponude neće biti prihvaćene kao najpovoljnije, jamčevina će biti vraćena u roku 15 dana od dana izbora najpovoljnijeg ponuditelja, bez prava na kamatu.

Ukoliko ponuditelj čija ponuda bude prihvaćena odustane od svoje ponude, gubi pravo na povrat jamčevine. U slučaju odustajanja prvog najboljeg ponuditelja, najboljim ponuditeljem smatrat će se slijedeći ponuditelj koji je ponudio najvišu cijenu, uz uvjet da prihvati najvišu ponuđenu cijenu prvog ponuditelja. Ukoliko dva ili više ponuditelja ponude istu cijenu za istu nekretninu, najpovoljnijom ponudom smatrat će se ponuda koja je prva zaprimljena.

**6. Ponude će se otvarati u Općini Legrad dana 29. studenoga 2018. godine u 9:00 sati.** Otvaranju ponuda mogu prisustvovati ponuditelji ili njihovi ovlašteni predstavnici.

**7.** Ponuditelji mogu izvršiti pregled nekretnine svakog dana tijekom trajanja natječaja uz prethodni dogovor s općinskim načelnikom.

**8.** Najpovoljnijim ponuditeljem smatra se ponuditelj koji je ponudio najvišu kupoprodajnu cijenu za određenu nekretninu uz uvjet da ispunjava sve druge uvjete natječaja.

**9.** Odabrani ponuditelj obvezan je sklopiti kupoprodajni ugovor u roku najduže 30 dana od dana donošenja odluke o odabiru najpovoljnijeg ponuditelja.

**10.** Odabrani ponuditelj je obvezan kupoprodajnu cijenu platiti jednokratno u roku 30 dana od dana sklapanja ugovora. U slučaju prekoračenja tog roka, kupac je dužan uz kupoprodajnu cijenu platiti i pripadajuće zakonske zatezne kamate koje se obračunavaju od dana dospijeća do dana plaćanja.

Općina može raskinuti ugovor kada kupac zakasni s plaćanjem kupoprodajne cijene više od 30 dana uz zadržavanje iznosa uplaćene jamčevine.

**11.** U kupoprodajnom ugovoru o kupoprodaji nekretnine obvezno će se navesti da nema predaje posjeda niti prijenosa prava vlasništva na kupca dok on u potpunosti ne izvrši obvezu uplate kupoprodajne cijene na račun Općine.

**12.** Porez na promet nekretnina kao i sve troškove u svezi ovjere potpisa te upisa prava vlasništva u zemljišnim knjigama, te sve ostale troškove snosi kupac.

**13.** Nepravodobne, nepotpune, nejasne, kao i ponude s ponuđenom cijenom nižom od utvrđene početne cijene, neće se razmatrati.

**14.** Općinsko vijeće zadržava pravo odustajanja od prodaje nekretnine u vlasništvu Općine, poništenja javnog natječaja uz povrat uplaćene jamčevine kao i odbijanja ponuda, u svako doba do potpisivanja ugovora bez posebnog obrazloženja ponuditeljima, a da pri tome ne snosi materijalnu ili drugu odgovornost prema ponuditeljima.

**15.** Pisana ponuda, koja mora biti potpisana, mora sadržavati:

- u potpunosti popunjen ponudbeni list sa svim traženim podacima (ime i prezime fizičke osobe odnosno naziv pravne osobe sa adresom prebivališta odnosno sjedišta,

- preslika važeće osobne iskaznice za fizičku osobu državljana Republike Hrvatske, a za fizičke osobe strane državljane - preslika putovnice ili drugog odgovarajućeg dokaza o stranom državljanstvu,

- preslika izvoda iz sudskog ili obrtnog registra ne stariji od 30 dana računajući od objave natječaja u tisku (preslikom se smatra i ispis elektroničke isprave),

- dokaz o uplaćenoj jamčevini.

**16.** Javni natječaj objavljen je i na internetskoj stranici Općine Legrad, [www.opcinalegrad.hr](http://www.opcinalegrad.hr).

**17.** Sve informacije mogu se dobiti radnim danom tijekom trajanja natječaja i to: ponedjeljkom u vremenu od 7.00 do 17.00 sati, utorak – četvrtak u vremenu od 7.00 do 15.00 sati i petak u vremenu od 7.00 do 13.00 sati, na tel. 048/863-241 ili 048/835-455 kao i na e-mail: opcina-legrad@kc.t-com.hr .

**O P Ć I N A L E G R A D**

Natječaj je objavljen u listu „Glas Podravine“ dana 16.11.2018. godine.

**PONUDBENI LIST**

**Predmet javnog natječaja: Prodaja nekretnina u vlasništvu Općine Legrad**

**Podaci o ponuditelju:**

|  |  |
| --- | --- |
| **Ime i prezime /naziv/ adresa i sjedište ponuditelja** |  |
| **OIB** |  |
| **Adresa za dostavu pošte:** |  |
| **Broj telefona:** |  |
| **Adresa e-pošte** |  |
| **IBAN:** |  |
| **Način plaćanja** |  |

**Podaci o katastarskoj čestici za koju se daje ponuda:**

|  |  |  |  |  |  |  |
| --- | --- | --- | --- | --- | --- | --- |
| **Red. br.** | **NAZIV KATASTARSKE OPĆINE** | **BROJ ZK ULOŠKA** | **BROJ ZK ČESTICE** | **UKUPNA POVRŠINA ZK ČESTICE (m²)** | **KULTURA ČESTICE** | **PONUĐENA CIJENA****(upisati brojkama i slovima)** |
|  |  |  |  |  |  |  |
|  |  |  |  |  |  |  |

Uz ponudbeni list obavezno priložiti:

- presliku važeće osobne iskaznice za fizičke osobe državljane Republike Hrvatske, a strane fizičke osobe presliku putovnice odnosno odgovarajući dokaz o stranom državljanstvu

- presliku izvoda iz sudskog ili obrtnog registra ne stariji od 30 dana računajući od dana objave javnog natječaja za prodaju nekretnina u tisku (elektronički ispis isprave)

- dokaz o uplaćenoj jamčevini

U \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_2018. god. \_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (potpis ponuditelja ili ovlaštene osobe ponuditelja)